S-1027/2019

Dómur

Mál þetta, sem dómtekið var 4. desember sl., er höfðað með ákæru lögreglustjórans á Suðurnesjum, útgefinni 19. júlí 2019, á hendur ákærða, E-x-x X-x-x, fæddum [...], albönskum ríkisborgara;

„fyrir skjalafals, með því að hafa, föstudaginn 12. júlí 2019, framvísað við vegabréfaeftirlit á bás nr. 3 í suðurbyggingu Flugstöðvar Leifs Eiríkssonar, í blekkingarskyni, er hann var á leið frá Íslandi til Dublin, Írlandi, með flugi Icelandair FI416, grunnfölsuðu grísku kennivottorði, ánöfnuðu [...], fd. [...], nr. [...], útgefið [...], og grunnfölsuðu grísku ökuskírteini, ánöfnuðu sama aðila, nr. [...], með gildistíma frá 04.02.2017 til 04.02.2027.

Telst þessi háttsemi ákærða varða við 1. mgr. 155. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.“

Fyrirkall í málinu var fyrst gefið út 27. ágúst 2019 en birting þess tókst ekki. Birting fyrirkalls sem gefið var út 2. september 2019 lánaðist heldur ekki. Fyrirkall var gefið út þriðja sinni í málinu 25. október 2019 og var það birt í Lögbirtingablaði 1. nóvember 2019. Við þingfestingu málsins 4. desember sl. sótti ákærði ekki þing og boðaði ekki forföll og var málið þá dómtekið á grundvelli 1. mgr. 161. gr. laga nr. 88/2008 um meðferð sakamála.

Forsendur og niðurstaða:

Með vísan til 1. mgr. 161. gr. laga nr. 88/2008 um meðferð sakamála verður dómur lagður á málið þrátt fyrir útivist ákærða þar sem framlögð gögn þykja nægileg til sakfellingar og önnur skilyrði ákvæðisins eru einnig uppfyllt í málinu. Brot ákærða telst því sannað og varðar það við tilgreint lagaákvæði í ákæru.

Sakavottorð ákærða, sem er albanskur ríkisborgari, liggur ekki frammi í málinu. Engra gagna nýtur um að ákærði hafi áður gerst sekur um refsiverða háttsemi. Verður við ákvörðun refsingar tekið mið af þeirri staðreynd. Svo sem málið liggur fyrir þykja ekki vera efni til þess að víkja frá fastmótaðri dómvenju í málum sem þessu. Refsing ákærða þykir samkvæmt því réttilega ákveðin fangelsi í 30 daga.

Samkvæmt 1. mgr. 235. gr. laga nr. 88/2008 um meðferð sakamála ber að dæma ákærða til greiðslu alls sakarkostnaðar. Eingöngu er um að ræða þóknun tilnefnds verjanda ákærða á rannsóknarstigi málsins, H-kvk-ef A-kvk-ef lögmanns, er hæfilega þykir ákveðin svo sem í dómsorði greinir.

Dóm þennan kveður upp K-kk-nf H-kk-nf héraðsdómari.

Dómsorð:

Ákærði, E-x-x X-x-x [...] sæti fangelsi í 30 daga.

Ákærði greiði þóknun tilnefnds verjanda síns á rannsóknarstigi málsins, H-kvk-ef A-kvk-ef lögmanns, 84.320 krónur að virðisaukaskatti meðtöldum.

K-kk-nf H-kk-nf sakfellingar og önnur skilyrði ákvæðisins eru einnig uppfyllt í málinu. Brot ákærða telst því sannað og varðar það við tilgreint lagaákvæði í ákæru.

Sakavottorð ákærða, sem er albanskur ríkisborgari, liggur ekki frammi í málinu. Engra gagna nýtur um að ákærði hafi áður gerst sekur um refsiverða háttsemi. Verður við ákvörðun refsingar tekið mið af þeirri staðreynd. Svo sem málið liggur fyrir þykja ekki vera efni til þess að víkja frá fastmótaðri dómvenju í málum sem þessu. Refsing ákærða þykir samkvæmt því réttilega ákveðin fangelsi í 30 daga.

Samkvæmt 1. mgr. 235. gr. laga nr. 88/2008 um meðferð sakamála ber að dæma ákærða til greiðslu alls sakarkostnaðar. Eingöngu er um að ræða þóknun tilnefnds verjanda ákærða á rannsóknarstigi málsins, H-kvk-ef A-kvk-ef lögmanns, er hæfilega þykir ákveðin svo sem í dómsorði greinir.

Dóm þennan kveður upp K-kk-nf H-kk-nf héraðsdómari.

Dómsorð:

Ákærði, E-x-x X-x-x [...] sæti fangelsi í 30 daga.

Ákærði greiði þóknun tilnefnds verjanda síns á rannsóknarstigi málsins, H-kvk-ef A-kvk-ef lögmanns, 84.320 krónur að virðisaukaskatti meðtöldum.

K-kk-nf H-kk-nf